**Aprob:**

 **Directorul general al SA „Răut”**

 **\_\_\_\_\_\_\_\_\_\_\_\_Ion COJOCARI**

**CAIET DE SARCINI**

**privind Concursul de selectare a societăţii de audit**

**aferent achiziţiei serviciilor de audit pentru anul 2019**

**de către „RĂUT” S.A.**

1. **Descriere generală**

„RĂUT” S.A. este persoană juridică care îşi desfăşoară activitatea sa conform prevederilor *Legii nr. 1134-XIII din 2 aprilie 1997 privind societăţile pe acţiuni”*, cu modificările şi completările ulterioare, şi altor acte legislative.

Activitatea întreprinderii conform declaraţiei de constituire şi statutului reprezintă:

* fabricarea produselor finite din metal, exclusiv producţia de maşini şi utilaje;
* fabricarea de maşini şi echipamente;
* producţia de maşini şi aparate electrice;
* fabricarea aparatelor pentru cercetarea fenomenelor fizice (fabricarea de aparate pentru navigaţie, meteorologie, geofizică şi aferente: instrumente geodezice, oceanografice sau hidrologice, seismografe, telemetre, piloţi automaţi, sextante, instrumente pentru sondaj cu ultrasunete, instrumente şi sisteme pentru aeronavigaţie, radare);
* cercetare şi dezvoltare;
* închirierea bunurilor imobiliare proprii;
* activităţi imobiliare pe bază de tarife sau contracte;
* închirierea maşinilor şi echipamentelor;
* activităţi de inginerie şi activităţi tehnice - proiectarea de maşini şi elaborarea desenelor tehnice; elaborarea şi realizarea proiectelor de echipament electrotehnic şi electronic, de construcţie a maşinilor, sistemotehnică, proiectarea maşinilor şi design industrial).
1. **Cerinţele faţă de participanţi**
	1. Societatea de audit care  participă la concursul de selectare privind auditarea

situaţiilor financiare anuale pentru 2019, trebuie să întrunească următoarele cerinţe:

- conform situaţiei la data de 31 decembrie a perioadei de gestiune precedente, în anexa la Licenţa pentru desfăşurarea activităţii de audit să fie indicaţi cel puţin 2 auditori certificate, unul dintre care să aibă experiență în domeniu de cel puțin 5 ani;

- societatea de audit, precum şi auditorii din cadrul societăţii de audit să nu aibă sancţiuni aplicate în urma controlului extern al calității lucrărilor de audit pentru perioada de gestiune precedentă, fapt confirmat de către Consiliul de supraveghere a activității de audit;

- vor prezenta scrisoarea de înaintare a ofertei, conform structurei, modului şi în termenul prevăzut de *pct.6 şi 7 al Regulamentului cu privire la modul de selectare a societăţilor de*[*audit*](http://www.contabilsef.md/term.php?l=ro&term=426&t=Audit)*şi termenii de referinţă pentru auditarea situaţiilor financiare anuale ale întreprinderilor de stat şi societăţilor pe*[*acţiuni*](http://www.contabilsef.md/term.php?l=ro&term=1009&t=Actiuni)*în care cota statului depăşeşte 50% din capitalul social, aprobat prin Hotărîrea Guvernului nr. 875 din 22 decembrie 2015* (în continuare *Regulament*).

 **3. Evaluarea şi selectarea societăţii de audit**

**3.1** Evaluarea şi selectarea societăţii de audit se va efectua de către Consiliul societății în mod transparent, conform prevederilor *art. 7 - 11 din Regulamentul nr. 875 din 22.12.2015* și prevederilor *art.89 dim Legea nr. 1134-XIII din 2 aprilie 1997 privind societăţile pe acţiuni*, ţinînd cont de informaţia expusă în ofertă, luînd cumulativ în calcul:

    a) perioada de efectuare a auditului;
    b) termenul de prezentare a scrisorii;
    c) termenul de prezentare a raportului auditorului;
    d) numărul minim al auditorilor care vor efectua auditul obligatoriu al situaţiilor financiare anuale;

    e)  lipsa relaţiilor de afiliere cu entitatea şi/sau persoanele cu funcţii de răspundere ale SA „Răut”, fondatorul SA „Răut”, cu excepţia statului.

**3.2** Cîştigător al concursului este desemnată societatea de audit, selectată în condiţiile pct. 8 al *Regulamentului*. „RĂUT” S.A. contactează doar societatea de audit cîştigătoare.

**3.3** Societatea de audit cîştigătoare urmează a fi confirmată de către adunarea generală a acţionarilor cu  stabilirea cuantumul retribuţiei serviciilor ei, conform *prevederilor art. 50 alin. (3) lit.e) din Legea nr. 1134-XIII din 2 aprilie 1997 privind societăţile pe acţiun*i.

    **Alte condiţii speciale**

**4.1** Onorariul de audit se indică în monedă naţională (MDL) şi va include TVA (după caz).

**4.2** Confidenţialitatea informaţiilor și datelor colectate în cadrul misiunii de audit sunt obligatorii și trebuie consemnate în contractul încheiat între părţi.

**4.3** „RĂUT” S.A. va asigura cu un loc de muncă în cadrul întreprinderii, conform la solicitarea societăţii de audit.

**4.4** Oferta se adresează „RĂUT” S.A. și se prezintă la adresa: MD3121, mun.Bălţi, str.Decebal, 13 în plic sigilat şi/sau pe adresa de email office@raut.md, cu menţiunea “Selectarea auditului extern”.